**โครงการศูนย์บริการประชาชนเคลื่อนที่ในเขตปฏิรูปที่ดิน**

**เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก**

**1. ชื่อหน่วยงาน**

สำนักงานการปฏิรูปที่ดินเพื่อเกษตรกรรม (ส.ป.ก.)

กระทรวงเกษตรและสหกรณ์

**2. ประเภทโครงการ**

ด้านการส่งเสริมคุณภาพชีวิต พัฒนาสังคมและจิตใจ

**3. หลักการและเหตุผล**

สำนักงานการปฏิรูปที่ดินเพื่อเกษตรกรรม (ส.ป.ก.) ได้ดำเนินงานตามพระบรมราโชบายการปฏิรูปที่ดินในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งสนองพระราชปณิธานของพระบาทสมเด็จพระปรเมนทรรามาธิบดีศรีสินทรมหาวชิราลงกรณมหิศรภูมิพลราชวรางกูร กิติสิริสมบูรณ์อดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ที่ทรงมุ่งสืบสาน รักษา และต่อยอดโครงการอันเนื่องมาจากพระราชดำริและแนวพระราชดำริต่างๆ ในการบำบัดทุกข์บำรุงสุขให้แก่ประชาชนและพัฒนาประเทศให้เจริญก้าวหน้า ด้วยการน้อมนำศาสตร์พระราชาปรัชญาของเศรษฐกิจพอเพียงและเกษตรทฤษฎีใหม่ มาใช้ในการพัฒนาอาชีพและพัฒนาคุณภาพชีวิต ควบคู่กับการพัฒนาโครงสร้างพื้นฐาน รวมทั้งให้บริการด้านต่างๆ เช่น กฎหมายการปฏิรูปที่ดินเพื่อเกษตรกรรม องค์ความรู้ด้านการเกษตร การพัฒนาอาชีพตามศาสตร์พระราชา และสินเชื่อกองทุนการปฏิรูปที่ดินเพื่อเกษตรกรรม เป็นต้น อย่างไรก็ตาม โครงสร้างของ ส.ป.ก. มีเพียงหน่วยงานระดับจังหวัด ทำให้เกษตรกรในเขตปฏิรูปที่ดินต้องเดินทางเข้ามาใช้บริการของศูนย์บริการประชาชน ณ สำนักงานการปฏิรูปที่ดินจังหวัด (ส.ป.ก.จังหวัด) ซึ่งไม่สะดวก เสียเวลาและค่าใช้จ่ายมาก ประกอบกับเกษตรกรในเขตปฏิรูปที่ดินส่วนใหญ่มีฐานะยากจน

เนื่องในโอกาสมหามงคลพระราชพิธีบรมราชาภิเษกพระบาทสมเด็จพระปรเมนทรรามาธิบดีศรีสินทร  
มหาวชิราลงกรณมหิศรภูมิพลราชวรางกูร กิติสิริสมบูรณ์อดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว เสด็จเถลิงถวัลย์ราชสมบัติเป็นพระมหากษัตริย์แห่งประเทศไทย ตามคำกราบบังคมทูลเชิญของประธานสภานิติบัญญัติแห่งชาติ ปฏิบัติหน้าที่ประธานรัฐสภา กราบบังคมทูลในนามของปวงชนชาวไทยนั้น ทรงพระราชดำริว่าเป็นโอกาสอันสมควรที่จะได้ประกอบการพระราชพิธีบรมราชาภิเษกตามราชประเพณี เพื่อความเป็นสวัสดิมงคลของประเทศชาติและราชอาณาจักร ให้เป็นที่ชื่นชมยินดีของประชาชนผู้มีความหวังตั้งใจอยู่ทั่วกัน จึงทรงพระกรุณาโปรดเกล้าโปรดกระหม่อมให้ตั้งการพระราชพิธีบรมราชาภิเษกขึ้นในวันที่ 4 – 6 พฤษภาคม พ.ศ. 2562

ส.ป.ก. สำนึกในพระมหากรุณาธิคุณอันหาที่สุดมิได้ของพระบาทสมเด็จพระวชิรเกล้าเจ้าอยู่หัว จึงเห็นสมควรจัดโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก เพื่อเป็นการแสดงความจงรักภักดี และสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ทรงห่วงใย และคำนึงถึงความอยู่ดีมีสุขของประชาชนเป็นสำคัญ ในการบำบัดทุกข์ บำรุงสุข สร้างความอยู่ดีมีสุขของประชาชนให้มีชีวิตความเป็นอยู่ที่ดีขึ้น และพัฒนาประเทศชาติให้เจริญก้าวหน้าสืบต่อไป

/4. วัตถุประสงค์...

– 2 –

**4. วัตถุประสงค์**

4.1 เพื่อเป็นการเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณ์อดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว

4.2 เพื่อเผยแพร่พระราชกรณียกิจของพระบาทสมเด็จพระปรเมนทรรามาธิบดีศรีสินทร  
มหาวชิราลงกรณ มหิศรภูมิพลราชวรางกูร กิติสิริสมบูรณ์อดุลยเดช สยามินทราธิเบศรราชวโรดม   
บรมนาถบพิตร พระวชิรเกล้าเจ้าอยู่หัว ในการส่งเสริมกิจการด้านการเกษตร

4.3 เพื่อให้บริการองค์ความรู้ด้านการจัดการทรัพยากรดินและน้ำ การพัฒนาอาชีพตามหลักปรัชญาของเศรษฐกิจพอเพียงและเกษตรทฤษฎีใหม่ รวมทั้งอำนวยความสะดวกแก่เกษตรกรและประชาชนที่อยู่ในอำเภอห่างไกล ให้ได้รับบริการศูนย์บริการประชาชนเคลื่อนที่ของ ส.ป.ก.

**5. ระยะเวลาและสถานที่**

กิจกรรมการให้บริการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติฯ แบ่งการดำเนินงานออกเป็น 2 ส่วน ดังนี้

5.1 ส.ป.ก. ส่วนกลาง โดย สำนักงานการปฏิรูปที่ดินจังหวัดพระนครศรีอยุธยา (ส.ป.ก. พระนครศรีอยุธยา) กำหนดพิธีเปิดงานฯ วันพุธที่ 10 กรกฎาคม 2562 ณ ที่ดินพระราชทาน แปลงโฉนดเลขที่ 1 ตำบลวัดยม อำเภอบางประอิน จังหวัดพระนครศรีอยุธยา

5.2 ส.ป.ก. จังหวัด 71 จังหวัด กำหนดพิธีเปิดงานฯ ภายในเดือนกรกฎาคม 2562 และพิจารณาคัดเลือกสถานที่ตามความเหมาะสม

**6. การดำเนินงาน**

6.1 ขั้นตอนเตรียมการ

6.1.1 ประชุมวางแผนเตรียมความพร้อมในการจัดงานโครงการและกิจกรรมการออกศูนย์บริการประชาชนเคลื่อนที่ในเขตปฏิรูปที่ดิน ในลักษณะสัปดาห์การให้บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ประกอบด้วย แต่งตั้งคณะทำงานโครงการฯ กำหนดรูปแบบการดำเนินงาน กำหนดวันเปิดตัวโครงการ ประมาณการค่าใช้จ่าย จัดทำโครงการและขออนุมัติโครงการ

6.1.3 โอนเงินงบประมาณให้ ส.ป.ก.จังหวัด เป็นค่าใช้จ่ายในการดำเนินงานโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติฯ พร้อมทั้งจัดส่งโครงการฯ ให้ ส.ป.ก.จังหวัด เพื่อใช้เป็นแนวทางการดำเนินงานโครงการฯ เช่น รูปแบบป้ายโครงการฯ (ร่าง) กำหนดการ คำกล่าวถวายราชสดุดี ตัวอย่างการจัดโต๊ะหมู่ ตัวอย่างการจัดกรวยกระทงดอกไม้และธูปเทียนแพ ตัวอย่างการจัดเวที คำกล่าวเปิดงาน และแบบรายงานผลการดำเนินงานโครงการฯ

6.2 ขั้นตอนดำเนินงาน

6.2.1 การจัดสถานที่พิธีเปิดโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

1) สถานที่จัดพิธี พิจารณาคัดเลือกพื้นที่ที่มีความเหมาะสม อยู่ในบริเวณที่เกษตรกร และประชาชน สามารถเดินทางมารับบริการจากศูนย์บริการประชาชนเคลื่อนที่ฯ ได้สะดวก

/2) ป้ายโครงการ…

– 3 –

2) ป้ายโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก (ตามรูปแบบที่แนบ)

3) พิธีเปิด ต้องมีพระบรมฉายาลักษณ์ โต๊ะหมู่ประดิษฐานพระบรมฉายาลักษณ์ กรวยกระทงดอกไม้ ธูปเทียนแพ ธงชาติ และธงตราสัญลักษณ์พระราชพิธีบรมราชาภิเษก (ตามตัวอย่างที่แนบ)

6.2.2 นัดหมายผู้ร่วมงาน ตามวัน เวลา สถานที่ที่กำหนดไว้ พร้อมประชาสัมพันธ์การแต่งกายของผู้ร่วมงาน ดังนี้

1) การแต่งกายของประชาชนจิตอาสา: เสื้อสีเหลือง สวมหมวกและผูกผ้าพันคอ

2) การแต่งกายของเกษตรกรและประชาชนทั่วไป: เสื้อสีเหลือง ชุดสุภาพ

6.2.3 การถ่ายภาพ ควรถ่ายภาพหมู่ประกอบกับป้ายโครงการ และถ่ายภาพการใช้บริการศูนย์บริการประชาชนเคลื่อนที่ของเกษตรกรและประชาชนทั่วไป รวมทั้งถ่ายภาพกิจกรรมต่างๆ ที่ดำเนินการภายใต้โครงการฯ โดยภาพถ่ายต้องแสดงถึงความสุภาพ ความเป็นระเบียบ เรียบร้อย (ตามตัวอย่างที่แนบ)

6.2.4 ดำเนินการตามกำหนดการที่กำหนดไว้ (ตามตัวอย่างกำหนดการที่แนบ)

หมายเหตุ ดาวน์โหลดป้ายโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ

เนื่องในโอกาสมหามงคลพระราชพิธีบรมราชาภิเษก พระบรมฉายาลักษณ์ และตัวอย่างต่างๆ

ได้ที่ https://www.alro.go.th/royal\_ini หัวข้อ ดาวน์โหลด/แบบฟอร์ม

6.2.5 เผยแพร่ประชาสัมพันธ์การดำเนินกิจกรรมผ่านสื่อต่างๆ เช่น เว็บไซด์ เฟสบุ๊ค ของ ส.ป.ก. และ ส.ป.ก.จังหวัด Appication LINE และช่องทางอื่นๆ รวมทั้งการเผยแพร่ข่าวโดยสื่อมวลชน

6.3 ขั้นตอนติดตามผลการดำเนินงาน เป็นการติดตามกระบวนการดำเนินกิจกรรมตามวัตถุประสงค์และระยะเวลาตามช่วงระยะเวลาที่กำหนด

6.3.1 ส.ป.ก.จังหวัด รายงานผลการดำเนินงานโครงการฯ (ตามแบบรายงานที่แนบ) ส่งให้ กองประสานงานโครงการพระราชดำริและโครงการพิเศษ (กปร.)

6.3.2 กปร. รวบรวม ประเมินและสรุปผลภาพรวมการดำเนินงานโครงการฯ

**7. งบประมาณ**

7.1 งบประมาณ จำนวน 710,000 บาท (เจ็ดแสนหนึ่งหมื่นบาทถ้วน) โดยแบ่งโอนงบประมาณให้ ส.ป.ก.จังหวัด 72 จังหวัดๆ ละ 10,000 บาท (หนึ่งหมื่นบาทถ้วน) เป็นค่าใช้จ่ายในการดำเนินโครงการฯ

7.2 แหล่งที่มาของงบประมาณ : งบประมาณรายจ่ายประจำปีงบประมาณ พ.ศ. 2562 ของ ส.ป.ก. แผนงานบูรณาการพัฒนาศักยภาพการผลิตภาคการเกษตร โครงการพัฒนาเกษตรกรรมยั่งยืน กิจกรรมส่งเสริมและพัฒนาเกษตรทฤษฎีใหม่ในเขตปฏิรูปที่ดิน

**8. ประโยชน์ที่คาดว่าจะได้รับ**

8.1 ผู้ร่วมงาน เกษตรกร และประชาชน เกิดความสำนึกในพระมหากรุณาธิคุณของพระบาทสมเด็จระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จ พระวชิรเกล้าเจ้าอยู่หัว ที่ทรงมีต่อพสกนิกรชาวไทย

8.2 ผู้ร่วมงาน เกษตรกร และประชาชน ร่วมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว

/8.3 เกษตรกร…

- 4 –

8.3 เกษตรกร และประชาชน ได้รับบริการองค์ความรู้ด้านการจัดการทรัพยากรดินและน้ำ รวมทั้งการพัฒนาอาชีพตามหลักเกษตรทฤษฎีใหม่ และการบริการงานปฏิรูปที่ดิน ซึ่งเป็นการอำนวยความสะดวกให้แก่เกษตรกรและประชาชนที่อยู่ในอำเภอห่างไกลให้ได้รับบริการศูนย์บริการประชาชนเคลื่อนที่ของ ส.ป.ก.

**9. ผลสัมฤทธิ์**

9.1 จำนวนโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ที่ให้บริการฯ เกษตรกรและประชาชน โดย ส.ป.ก. จังหวัด 72 จังหวัด

9.2 จำนวนเกษตรกร ประชาชนจิตอาสา และประชาชนทั่วไป ที่เข้าร่วมโครงการ/กิจกรรม

**10. ที่ปรึกษาโครงการ**

10.1 นายวิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม

10.2 นายรัตนะ สวามีชัย รองเลขาธิการสำนักงานการปฏิรูปที่ดินเพื่อเกษตรกรรม

10.3 นางสาวพอใจ คล้ายสวน ผู้อำนวยการกองประสานงานโครงการพระราชดำริ

และโครงการพิเศษ

**11. ผู้รับผิดชอบโครงการ**

กองประสานงานโครงการพระราชดำริและโครงการพิเศษ (กปร.)

11.1 นางสาวสุนิสา เอกธิการ นักวิชาการปฏิรูปที่ดินชำนาญการพิเศษ

11.2 นางสาวทัศนีย์ ประภาธรรมณี นักวิชาการปฏิรูปที่ดินชำนาญการ

11.3 นางสาวรัชนันท์ ศรชนะ นักวิชาการปฏิรูปที่ดินชำนาญการ

11.4 นายนิกร โอวาท นักวิชาการปฏิรูปที่ดินปฏิบัติการ

11.5 นางสาวเบญจมาศ บุญประสพ เจ้าหน้าที่ปฏิรูปที่ดิน

11.6 นางสาววริษฐา ชูอินทร์ เจ้าหน้าที่ปฏิรูปที่ดิน

**12. ชื่อผู้ประสานงานโครงการ**

12.1 นางสาวพอใจ คล้ายสวน ผู้อำนวยการ กปร.

หมายเลขโทรศัพท์ 09 8874 5992, 02 280 5683

12.2นางสาวสุนิสา เอกธิการ ผู้อำนวยการกลุ่มแผนงานและงบประมาณ กปร.

หมายเลขโทรศัพท์ 08 9181 2086, 02 280 5683

หมายเหตุ : การขับเคลื่อนการดำเนินงานโครงการ/กิจกรรม โดยการมีส่วนร่วมของประชาชนจิตอาสา

และประชาชนทั่วไปในพื้นที่ดำเนินการ



**ป้ายไวนิล ขนาดป้าย ความกว้าง ๑.๒ เมตร ความยาว ๔ เมตร**

**หรือตามความเหมาะสมของสถานที่ โดยใช้ข้อความตามภาพข้างต้น ใช้ฟอร์น TH Sarabun ๙**

**ดาวน์โหลดป้ายได้ที่ : https://www.alro.go.th/royal\_ini หัวข้อ ดาวน์โหลด/แบบฟอร์ม**



**ภาพบนโต๊ะหมู่ถวายพระพร ให้ใช้ ๑๒ ภาพพระราชทาน ภาพใดภาพหนึ่ง**

**หรือตามความเหมาะสม และดาวน์โหลดภาพได้ที่เว็บไซต์กรมประชาสัมพันธ์**

**https://www.prd.go.th/main.php?filename=index\_2015**

**ตัวอย่างการจัดโต๊ะหมู่ประดิษฐานพระบรมฉายาลักษณ์**

**หมายเหตุ** : หมายเหตุ : 1. การจัดโต๊ะหมู่ฯ สามารถปรับเปลี่ยนได้ตามความเหมาะสม

(ที่แสดงเป็นเพียงตัวอย่างเท่านั้น)

: 2. การประดับตกแต่งด้วยผ้า ขึ้นอยู่กับความเหมาะสมของอาคาร/สถานที่

* โต๊ะหมู่ 7 หรือ 9 ตามความเหมาะสม
* พระบรมฉายาลักษณ์ ใส่กรอบสีทอง ให้ใช้ 12 ภาพพระราชทานขนาด 20x24 นิ้ว หรือตามความเหมาะสม
* พานพุ่มเงิน พุ่มทอง ขนาดเบอร์ 9 หรือขนาดตามความเหมาะสม
* พานธูปชุดเทียนแพ ขนาดตามความเหมาะสม
* พานดอกรวงผึ้ง หรือดอกไม้สดสีเหลือง
* ธงชาติ ธงตราสัญลักษณ์พระราชพิธีบรมราชาภิเษก พร้อมเสา และขาตั้ง (จำนวนธงตามความเหมาะสม)
* ฐานไม้อัด สูง 15-20 มม. ยกขอบด้วยไม้หน้าสาม หรือโต๊ะฐานขนาดตามความเหมาะสม
* ให้ใช้พรมสีแดงวางรองโต๊ะหมู่ถวายพระพร





**พานธูปเทียนแพ** โดยให้วางธูปเทียน

- พวงมาลัยเล็กที่ครอบกรวยใช้โทนสีขาว ขาวงาช้าง, สีเหลือง

- ธูปวางทับซ้อนด้านบนของเทียน



**ตัวอย่างการจัดเวทีแบบยกพื้น**



**ตัวอย่างการจัดเวทีแบบไม่ยกพื้น**

****

**ตัวอย่างการถ่ายภาพหมู่**

(ร่าง)

คำกล่าวถวายราชสดุดี

โครงการศูนย์บริการประชาชนเคลื่อนที่ในเขตปฏิรูปที่ดิน

เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

โดย ..............................................................................................

วันพุธที่ 10 กรกฎาคม 2562

ณ ......................................................................................................

--------------------------------------------------------------------------------------------------------------------

**ขอพระราชทานกราบบังคมทูลพระกรุณาทราบฝ่าละอองธุลีพระบาท**

ข้าพระพุทธเจ้า ..........................................................พร้อมด้วย....................................หัวหน้าส่วนราชการ ภาคเอกชน จิตอาสาพระราชทาน 904 ประชาชนจิตอาสา เกษตรกรในเขตปฏิรูปที่ดิน และประชาชนทุกหมู่เหล่า ที่มาพร้อมเพรียงกัน ณ……………………………………………….

มีความปิติโสมนัสเป็นอย่างยิ่ง ที่ได้มาร่วมใจกันแสดงความจงรักภักดี เนื่องในโอกาสมหามงคลที่พระบาทสมเด็จพระวชิรเกล้าเจ้าอยู่หัว (พระ-บาด-สม-เด็ด-พระ-วะ-ชิ-ระ-เกล้า-เจ้า-อยู่-หัว) เสด็จเถลิงถวัลย์ราชสมบัติเป็นพระมหากษัตริย์แห่งประเทศไทย

ปวงข้าพระพุทธเจ้าทั้งหลาย ต่างชื่นชมในพระบุญญาบารมี และด้วยสำนึกในพระมหากรุณาธิคุณปกเกล้าปกกระหม่อม ที่ทรงมีต่อปวงพสกนิกรตลอดระยะเวลาที่ผ่านมา ทรงห่วงใยและคำนึงถึงความอยู่ดีมีสุขของประชาชน ทรงดำเนินตามรอยเบื้องพระยุคลบาท ในการปฏิบัติพระราชกรณียกิจ ด้วยพระราชหฤทัยที่เปี่ยมด้วยพระเมตตาเป็นที่ประจักษ์ประทับอยู่ในใจของพสกนิกร และก่อให้เกิดความสงบร่มเย็นตลอดจนความเจริญก้าวหน้าแก่ประเทศชาติและประชาชนตลอดมา ดั่งพระปฐมบรมราชโองการ พระราชทานอารักขาแก่ประชาชนชาวไทย ความว่า “เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”

ด้วยสำนึกในพระมหากรุณาธิคุณ ที่ทรงมีต่อเหล่าปวงชนชาวไทย ข้าพระพุทธเจ้าทั้งหลาย จะขอสืบสานพระราชปณิธานด้วยความจงรักภักดี มีวินัย เสียสละ เอื้อเฟื้อ มีน้ำใจต่อกัน รักษาชาติบ้านเมือง และสร้างสรรค์คุณประโยชน์แก่ประเทศชาติและประชาชน สนองพระมหากรุณาธิคุณ สืบไป

**ด้วยเกล้าด้วยกระหม่อม ขอเดชะ**

**เพลงสดุดีจอมราชา (ฉบับปรับปรุงล่าสุด)**

**เฉลิมพระเกียรติ พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดาฯ พระบรมราชินี**

ถวายบังคมจอมราชา

พระบุญญาเกริกฟ้าไกล

ธ ทรงเป็นร่มโพธิ์ร่มไทร

ศูนย์รวมใจชาวไทยสมัครสมาน

ถวายพระพรองค์ราชินี

คู่บารมีองค์ราชัน

ขอพระองค์ทรงเกษมสำราญ

งามตระการเคียงขัตติยะไทย

อุ่นไอจากฟ้าเรืองรอง

แสงทองส่องมา ไพร่ฟ้าต่างสดใส

มหาราชา ราชินี มิ่งขวัญปวงชนชาวไทย

เทิดไท้พระภูวไนย ถวายใจสดุดี

-----

ผู้แต่งเนื้อร้อง : วิเชียร ตันติพิมลพันธ์  
ผู้แต่งทำนอง : วิรัช อยู่ถาวร ศิลปินแห่งชาติ  
เรียบเรียงเสียงประสาน : วิรัช อยู่ถาวร ศิลปินแห่งชาติ  
วงดนตรี : เฉลิมราชย์  
ห้องบันทึกเสียง : จาตุรงค์  
นักร้อง : ภาสกรณ์ รุ่งเรืองเดชาภัทธ์ / กตธิป อัครวิกรัย / ภัทรานิษฐ์ เพฑูริยาเวทย์ / กนกวรรณ อินทรพัฒน์

**(ร่าง)**

คำกล่าวในพิธีเปิดงาน

โครงการศูนย์บริการประชาชนเคลื่อนที่ในเขตปฏิรูปที่ดิน

เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

โดย.............................................................................................................

วันพุธที่ 10 กรกฎาคม 2562

ณ .............................................................................................

**-----------------------------------------------------------------------------------------------------------------------------**

**เรียน** ......................................................................

......................................................................

......................................................................

......................................................................

......................................................................

......................................................................

กระผม/ดิฉัน มีความยินดีเป็นอย่างยิ่ง ที่ได้มาเป็นประธานเปิดงานโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ในวันนี้

พระบาทสมเด็จพระวชิรเกล้าเจ้าอยู่หัว (พระ-บาด-สม-เด็ด-พระ-วะ-ชิ-ระ-เกล้า-เจ้า-อยู่-หัว) ทรงห่วงใยและคำนึงถึงความอยู่ดีมีสุขของประชาชน ทรงมีพระราชหฤทัยอันมุ่งมั่น ในการสืบสาน รักษา และต่อยอดโครงการอันเนื่องมาจากพระราชดำริและแนวพระราชดำริต่างๆ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (พระ-บาด-สม-เด็ด-พระ-บอ-รม-ชะ-นะ-กา-ทิ-เบด-มะ-หา-พู-มิ-พน-อะ-ดุน-ยะ-เดด-มะ-หา-ราด-บอ-รม-มะ-นาด-บอ-พิด) และสมเด็จพระบรมราชชนนีพันปีหลวง (สม-เด็ด-พระ-บอ-รม-มะ-ราด–ชะ-ชน-นะ-นี-พัน-ปี–หลวง)

ทรงดำเนินตามรอยเบื้องพระยุคลบาท ทรงมุ่งรักษา สืบสาน และต่อยอดศาสตร์พระราชาตามหลักเกษตรทฤษฎีใหม่ เพื่อดำเนินงานในการพัฒนานาอาชีพ และพัฒนาคุณภาพชีวิต ควบคู่กับการพัฒนาโครงสร้างพื้นฐาน ทรงทุ่มเทพระวรกาย พระวิริยะอุตสาหะ เพื่อช่วยเหลือแก้ไขปัญหา และบรรเทาความเดือดร้อนของราษฎรในทุกด้านอย่างต่อเนื่อง เพื่อบำบัดทุกข์บำรุงสุขแก่ปวงชนชาวไทย ดั่งพระปฐมบรมราชโองการ พระราชทานอารักขาแก่ประชาชนชาวไทย ความว่า **“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”**

/สำนักงาน…

- 2 -

สำนักงานการปฏิรูปที่ดินเพื่อเกษตรกรรม (ส.ป.ก.) จัดทำโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โครงการศูนย์บริการประชาชนเคลื่อนที่ในเขตปฏิรูปที่ดิน 72 จังหวัด ซึ่งเป็นการให้บริการด้านต่างๆ เช่น กฎหมายการปฏิรูปที่ดินเพื่อเกษตรกรรม องค์ความรู้ด้านการเกษตร ด้านการพัฒนาอาชีพตามศาสตร์พระราชา บริการสินเชื่อกองทุนการปฏิรูปที่ดินเพื่อเกษตรกรรม เพื่ออำนวยความสะดวกให้แก่เกษตรกรในเขตปฏิรูปที่ดินที่ต้องเดินทางเข้ามา ณ สำนักงานการปฏิรูปที่ดินจังหวัด ซึ่งไม่สะดวก เสียเวลา และค่าใช้จ่ายมาก

กระผม/ดิฉัน ขอให้การดำเนินงานโครงการและกิจกรรมในครั้งนี้ บรรลุวัตถุประสงค์ทุกประการ เกิดประโยชน์สูงสุดต่อเกษตรกรและประชาชนในพื้นที่ ขอขอบคุณ

จังหวัด...........................................

หน่วยงานที่เกี่ยวข้อง

ทั้งภาครัฐ..............................................

ภาคเอกชน............................................

ประชาชนจิตอาสา

ประชาชนทั่วไป

และพี่น้องเกษตรกร

ที่ร่วมแรงร่วมใจดำเนินกิจกรรมต่างๆ ในครั้งนี้ ขอให้โครงการประสบความสำเร็จ และขอให้ทุกท่านที่มีส่วนเกี่ยวข้องมีความสุขความเจริญ

บัดนี้ ได้เวลาอันสมควรแล้ว กระผม/ดิฉัน ขอเปิดงานโครงการศูนย์บริการประชาชนเคลื่อนที่ในเขตปฏิรูปที่ดิน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ณ บัดนี้

**ขอบคุณครับ/ค่ะ**

**(ร่าง) กำหนดการเปิดงานโครงการศูนย์บริการประชาชนเคลื่อนที่ในเขตปฏิรูปที่ดิน**

**เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก**

**ณ .....................................................................................................**

**วันพุธที่ 10 กรกฎาคม 2562**

|  |  |
| --- | --- |
| **เวลา** | **รายการ/กิจกรรม** |
| 07.30 – 08.30 น. | * ผู้เข้าร่วมงานเดินทางถึงสถานที่จัดงาน * ลงทะเบียนเกษตรกร |
| 08.30 – 09.00 น. | * (ประธาน) .............. เดินทางถึงสถานที่จัดงาน |
| 09.00 – 09.30 น. | * พิธีเทิดพระเกียรติองค์ราชัน   - เปิดกรวยพานดอกไม้ธูปเทียนแพเบื้องพระบรมฉายาลักษณ์  โดย ประธาน..............  - กล่าวถวายราชสดุดี โดย..............  - ร่วมร้องเพลง เฉลิมพระเกียรติในหลวง รัชกาลที่ 10 “สดุดีจอมราชา” |
| 09.30 – 10.00น. | * พิธีเปิดงานโครงการศูนย์บริการประชาชนเคลื่อนที่ เฉลิมพระเกียรติฯ   - มีการแสดง/การละเล่นพื้นบ้าน/กิจกรรมอื่นๆ (ถ้ามี)  - กล่าวต้อนรับ โดย..............  - กล่าวรายงาน โดย..............  - กล่าวเปิดงาน โดย.............. |
| 10.00 – 12.00 น. | * ให้บริการศูนย์บริการประชาชนเคลื่อนที่ฯ โดย ส.ป.ก.จังหวัด.............. * (ประธาน).............. เยี่ยมชมศูนย์บริการประชาชนเคลื่อนที่ฯ และกิจกรรมอื่นๆ ภายในโครงการฯ |
| 12.00 – 13.00 น. | * รับประทานอาหารกลางวัน |
| 13.00 – 16.30 น. | * ให้บริการเกษตรกรตามโครงการศูนย์บริการประชาชนเคลื่อนที่ฯ  โดย ส.ป.ก.จังหวัด.............. * เดินทางกลับโดยสวัสดิภาพ |

หมายเหตุ 1. กำหนดการสามารถปรับเปลี่ยนได้ตามความเหมาะสม

2. การแต่งกายเข้าร่วมกิจกรรม : ชุดสุภาพ สวมเสื้อสีเหลือง หรือ ชุดจิตอาสา (เสื้อสีเหลือง)

\* กรณีมีจิตอาสาพระราชทาน 904 ให้คัดเลือกภาพให้เหมาะสม

\* ชุดจิตอาสาพระราชทาน 904 ไม่สวมใส่กางเกงยีนส์ กางเกงขาสั้น รองเท้าแตะ

ส.ป.ก.จังหวัด........................

**แบบรายงานผลการดำเนินงาน**

โครงการศูนย์บริการประชาชนเคลื่อนที่ในเขตปฏิรูปที่ดิน   
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

วันพุธที่ 10 กรกฎาคม พ.ศ. 2562

ณ ......................................................................

1. กิจกรรมเทิดพระเกียรติองค์ราชัน

พิธีเปิดกรวยพานดอกไม้ธูปเทียนแพเบื้องพระบรมฉายาลักษณ์สมเด็จพระเจ้าอยู่หัว

ข้อสังเกต/ข้อเสนอแนะ...................................................................................................................

พิธีกล่าวรายงาน/กล่าวสำนึกในพระมหากรุณาธิคุณสมเด็จพระเจ้าอยู่หัว

ข้อสังเกต/ข้อเสนอแนะ...................................................................................................................

2. กิจกรรมศูนย์บริการประชาชนเคลื่อนที่ในเขตปฏิรูปที่ดิน มีเกษตรกรเข้าร่วมงาน จำนวน........................คน

2.1 งานบริการด้านกฎหมาย จำนวน......................คน

2.2 งานบริการด้านยุทธศาสตร์และการปฏิรูปที่ดิน จำนวน......................คน

2.3 งานบริการด้านการเงินบัญชีและจัดเก็บผลประโยชน์ จำนวน......................คน

2.4 งานบริการด้านงานช่างและแผนที่ จำนวน......................คน

2.5 อื่น ๆ (ระบุ).................................... จำนวน......................คน

3. ปัญหา (ระบุ)......................................................................................................................................

4. อุปสรรค (ระบุ)……………………………………………………………………………………………………………………

5. แนวทางแก้ไข (ระบุ)..........................................................................................................................

6. รูปภาพกิจกรรม ส่งทาง E-mail : rs.project325 @gmail.com (เพื่อประชาสัมพันธ์เผยแพร่ใน website ส.ป.ก.)

ลงชื่อ.....................................................

(.......................................................)

ตำแหน่ง.................................................

โทรศัพท์เคลื่อนที่...................................

วันที่.......................................................

ผู้รายงาน